ປາກິສຖານກັງວົນ ກ່ຽວກັບການແຊກຊຶມ ຂອງພວກຫົວຮຸນແຮງ
ໜັງສືພິມສະຫະລັດກ່າວວ່າ ເຈົ້າໜ້າທີ່ຂັ້ນສູງ ໃນກອງທັບປາກິສຖານກັງວົນໃຈ ກ່ຽວກັບການແຊກຊຶມ ຂອງພວກຫົວຮຸນແຮງ
ໜັງສືພິມທີ່ສຳຄັນຂອງສະຫະລັດສະບັບນຶ່ງ ລາຍງານວ່າ ເຈົ້າໜ້າທີ່ອະວຸໂສໃນກອງທັບປາກິສຖານ ມີຄວາມວິຕົກ ກັງວົນເພີ່ມຂຶ້ນກ່ຽວກັບການແຊກຊຶມເຂົ້າໄປໃນຖັນແຖວ ຂອງພວກເຂົາເຈົ້າໂດຍພວກມຸສລິມທີ່ໃຫ້ການຊ່ອຍເຫຼືອ ແກ່ພວກຫົວຮຸນແຮງ ໃນການເຮັດສົງຄາມຕໍ່ຕ້ານລັດຖະ ບານນັ້ນ ໜັງສືພິມ Washington Post ລາຍງານໃນຕອນແລງ ຂອງວັນສຸກວານນີ້ວ່າ ພວກທີ່ມີຄວາມວິຕົກກັງວົນ ໄດ້ ເພີ່ມຂຶ້ນຢ່າງຫຼວງຫຼາຍ ນັບແຕ່ໜ່ວຍກ້າຕາຍສະຫະລັດ ໄດ້ສັງຫານຜູ້ນຳກຸ່ມກໍ່ການຮ້າຍອາລກາຍດານາຍ Osa- ma bin-Laden ໃນການບຸກເຂົ້າໄປໂຈມຕີແບບລັບໆຢູ່ ໃນປາກິສຖານໃນຕົ້ນເດືອນນີ້ ໜັງສືພິມດັ່ງກ່າວເວົ້າຕື່ມວ່າ ຜູ້ບັນຊາການສູງສຸດຂອງ ກອງທັບປາກິສຖານນາຍພົນ Ashfag Kayani ໄດ້ຕື່ນ ຕົກໃຈເມື່ອຮູ້ເລື່ອງວ່າ ນາຍ bin-Laden ພັກ ເຊົາຢູ່ໃກ້ໆ ກັບ ສະຖາບັນການສຶກສາທະຫານທີ່ມີຊື່ສຽງຂອງປາ ກິສຖານ ໃນມື້ວັນສຸກວານນີ້ ລັດຖະມົນຕີການຕ່າງປະເທດສະຫະລັດທ່ານນາງ Hillary Clin- ton ໄດ້ເດີນທາງໄປຢ້ຽມຢາມ ນະຄອນຫຼວງອິສລາມາບັດ ແບບບໍ່ມີການປະກາດໃຫ້ ຊາບລ່ວງໜ້າບ່ອນທີ່ທ່ານນາງໄດ້ພົບປະກັບປະທານາທິບໍດີປາກິສຖານ ນາຍົກລັດຖະ ມົນຕີແລະເຈົ້າໜ້າທີ່ອະວຸໂສຄົນອື່ນໆ ທ່ານນາງກ່າວວ່າ ສະຫະລັດບໍ່ມີເຫດຜົນໃດໆທີ່ຈະເຊື່ອວ່າ ມີເຈົ້າໜ້າທີ່ຄົນໃດຄົນນຶ່ງ ໃນລະດັບສູງສຸດຂອງລັດຖະບານປາກິສຖານຮູ້ວ່ານາຍ bin-Laden ຢູ່ທີ່ນັ້ນ ແຕ່ແນວ ໃດກໍຕາມທ່ານນາງ Clinton ກ່າວວ່າ ພວກຜູ້ນຳຂອງປາກິສຖານພ້ອມແລ້ວທີ່ຈະແຈ້ງ ໃຫ້ຊາບວ່າ ບຸກຄົນໃດ ຢູ່ໃສ ເປັນຜູ້ໃຫ້ການສະໜັບສະໜຸນແກ່ນາຍ bin-Laden ແລະ ປາກິສຖານກຳລັງທຳການສືບສວນກ່ຽວກັບ ເລື່ອງນີ້ຢູ່ ໜັງສືພິມ Washington Post ລາຍງານວ່າ ຄວາມວິຕົກກັງວົນກ່ຽວກັບການແຊກ ຊຶມເຂົ້າໄປໃນຖັນແຖວຂອງກອງທັບກໍມີສາເຫດອີກຄືກັນມາຈາກການໂຈມຕີໃນສັບປະ ດານີ້ ຕໍ່ຖານທັບເຮືອທີ່ນະຄອນກາຣາຈີໂດຍພວກກະບົດທີ່ປະກອບອາວຸດເຕັມອັດຕາ ໜັງສືພິມສະບັບນີ້ເວົ້າວ່າ ການໂຈມຕີທີ່ວ່ານີ້ ແມ່ນເຊື່ອກັນຢ່າງກວ້າງຂວາງວ່າໄດ້ຮັບ ການຊ່ອຍເຫຼືອຈາກພາຍໃນ